作者：李昴英
词牌/韵律：贺新郎

paragraphs: 绣谷流明帜。
稳飞舆、茵柔草碧，盖欹松翠。
遨首意行穷绝顶，彩榭千年胜地。
远峰断、莽苍烟水。
护日晴云收午暑，飒长风、振叶生秋思。
笼雾炷，飘霞袂。
清明官府歌棠芾。
且萧闲事外，下看玉城珠市。
山色骄人逢此客，麈尾霏霏露碎。
一笑又、羊衔新穗。
田野欢声和气合，唤觥船、猛为鱼占喜。
谁会得，醉翁意。